สินเชื่อบ้านชะลอ แบงก์เร่งครึ่งหลัง
แบงก์พาณิชย์เผยสินเชื่อบ้านโตต่ำเป้า เหตุไม่มีมาตรการรัฐหนุน
10 ก.ค. 2560

โพสต์ทูเดย์ - แบงก์พาณิชย์เผยสินเชื่อบ้านโตต่ำเป้า เหตุไม่มีมาตรการรัฐหนุนน.ส.จามรี เกษตระกูล รองผู้จัดการใหญ่ ธนาคารไทยพาณิชย์ เปิดเผยว่า สินเชื่อที่อยู่อาศัยในช่วง 5 เดือนแรก ต่ำกว่าเป้าหมาย 4-5% เนื่องจากไม่มีมาตรการรัฐหนุน ส่งผลให้ยอดการโอนที่อยู่อาศัยไตรมาสแรกของปีนี้ติดลบ 15% สำหรับธนาคารตั้งเป้าสินเชื่อที่อยู่อาศัยปล่อยใหม่ 1 แสนล้านบาท ครึ่งปีแรกปล่อยไปแล้ว 4 หมื่นล้านบาท และคาดว่าครึ่งปีหลังน่าจะดีกว่าครึ่งปีแรกด้าน นายอดิศร เสริมชัยวงศ์​ รองกรรมการผู้จัดการใหญ่ ธนาคารซีไอเอ็มบี ไทย กล่าวว่า ธนาคารตั้งเป้าสินเชื่อที่อยู่อาศัยไว้ 10% โดยในช่วง 5 เดือนแรก สินเชื่อบ้านเติบโต 5-6% มียอดคงค้างอยู่ที่ 6.77 หมื่นล้านบาท โดยธนาคารมองว่าตลาดที่อยู่อาศัยมีปริมาณส่วนเกินอยู่ในบางประเภท เช่น คอนโดมิเนียมระดับกลางที่ขายได้ช้า แต่ในกลุ่มทาวน์เฮาส์ บ้านเดี่ยว และคอนโดมิเนียมระดับบนยังขายได้ดีน.ส.กาญจนา โชคไพศาลศิลป์ ผู้บริหารงานวิจัย ศูนย์วิจัยกสิกรไทย กล่าวว่า ได้ปรับการเติบโตของสินเชื่อที่อยู่อาศัยในปีนี้เหลือ 5.5% จากเป้าเดิมที่ 7% ขณะที่ปีก่อนหน้าเติบโตอยู่ที่ 6.9% แต่สินเชื่อที่อยู่อาศัยก็ยังขยายตัวดีกว่าสินเชื่อกลุ่มอื่นๆ